**Ex-**

*Babbba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când ochii tăi, pledând rujaţi o pierdere de inocenţă,

mi-au arătat în pat pustiul,

a nu ştiu cât-a oară

am lins abandonat adolescenţa fumurie,

resturi dintr-o farfurie bunăoară

un pic cam parfumată,

mult prea complicată

şi mi-am băut din talpă, cuiul.

Delimitând durerea oarbă ce încă mă doboară rafinată,

îţi mulţumesc că m-ai trezit din somnul unde visul nu e

şi nici n-a fost vreodată:

reverenţă somnambulă faultată.

Cu mâinile la ochi şi coate-n plex,

am respirat uitarea mutilată:

ex-.